GiliGold/VAD_KnessetCorpus huggingface dataset:
אביגדור יצחקי: בואו נשב ונדון בזה.
אביגדור יצחקי: אני לא רואה מדוע אנחנו צריכים כל-כך למהר בנושא שהוא טעון ושמשנה לגמרי את מהותה של הוועדה הזאת ושל הכנסת.
דב חנין: גברתי יושבת הראש, אני לא רוצה לחזור על דברים שכבר נאמרו.
דב חנין: אני רוצה להתמקד בשני נושאים עיקריים.
דב חנין: ראשית, נושא הפטור מחובת הנחה.
דב חנין: אני חושב, גברתי היושבת-ראש ורבותי חברי הוועדה, שהגיע הזמן שוועדת הכנסת תעשה סדר בנושא הזה של פטור מחובת הנחה.
דב חנין: כשאנחנו חושבים על הסוגיה הזאת, אנחנו צריכים להבין לשם מה נועדה בכלל חובת ההנחה, ומה המטרה שחוקים יהיו מונחים לפני הכנסת, על שולחנה של הכנסת, לפני שמתחיל הדיון בהם.
דב חנין: המטרה העיקרית של חובת ההנחה היא לאפשר דיון רציני בכנסת, ולצורך הדיון הרציני בכנסת אנחנו רוצים גם דיון ציבורי, אנחנו רוצים דיון אקדמי, אנחנו רוצים שהנושאים יתבררו בציבור.
דב חנין: זאת המטרה.
דב חנין: המטרה הזאת חשובה במיוחד כשאנחנו מדברים בכללי המשחק – כשאנחנו מדברים כמו בחוק הזה בכללים של המערכת החוקתית של מדינת ישראל, או כמו שתכף נדבר בנושא אחר, בכללי העבודה ובצורת העבודה של הכנסת עצמה.
דב חנין: דווקא בנושאים האלה חשוב מאוד הדיון הציבורי, חשוב במיוחד הדיון הציבורי.
דב חנין: לכן, נראה לי שראוי תעשה ועדת הכנסת אם תקבע באופן עקרוני שבנושאים האלה – שאין בהם אף פעם דחיפות של מהיום למחר, ותמיד ראוי בהם לשקול פעם נוספת ולראות פעם נוספת ולשמוע דעת ציבור, דעת אקדמיה וכדומה – שבנושאים האלה של כללי המשחק אנחנו לא נותנים פטור מחובת הנחה.
דב חנין: הנושא השני נוגע באופן קונקרטי לחוק המסוים הזה שנמצא בפני הכנסת.
דב חנין: דיברו פה לפניי על השאלה של הגזענות או אי-הגזענות בחוק.
דב חנין: הדיון הזה הוא חסר.
דב חנין: גם זה מראה, והנה דוגמה נוספת למה צריך דיון ציבורי.
דב חנין: בפסיקה האמריקנית של בית-המשפט העליון, בדיון על השאלה מהי גזענות, ידוע הדיון על שאלת האפקט הלכה למעשה על אוכלוסיות שונות של הסדרים שמתקבלים.
דב חנין: זאת אומרת, יכול להיות שיש חוק שאנחנו מקבלים אותו, והוא נראה שוויוני.
דב חנין: הוא נראה שוויוני, הוא נראה אוניברסלי, הוא לא מתייחס לשום אוכלוסייה; במציאות הוא כן מתייחס לאיזושהי אוכלוסייה, הוא יוצר איזשהו אפקט כלפי אוכלוסייה מסוימת.
דב חנין: זה הסדר שלפי התפיסה המשפטית הנוהגת היום בעולם, נחשב להסדר גזעני.
דב חנין: ולכן, ראוי שהכנסת תיקח את הדברים האלה בחשבון.
דב חנין: אני חושב שמבחינה זאת, ההסדר הזה הוא בהחלט הסדר גזעני.
דב חנין: אם אתם תסתכלו – לא ברמה התיאורטית, אלא ברמה הפרקטית – נגד מי החוק הזה יופעל הלכה למעשה בכנסת, אתם תראו שהוא מופעל או נגד חברי כנסת ערבים או נגד חברי כנסת שהם שייכים למפלגות שנבחרו על-ידי אוכלוסייה ערבית.
דב חנין: זהבה גלאון: זה מה שהם רוצים.
דב חנין: מוחמד ברכה: הם גם אומרים את זה.
דב חנין: ברמה המעשית, יש פה בעיה אמיתית של גזענות.
דב חנין: יש מומנט נוסף שלדעתי ראוי להביא לפסילתו של החוק הזה, על פניו, והוא הפגיעה במערכת הדמוקרטית.
דב חנין: מהי הפגיעה הקשה והיוצאת דופן במערכת הדמוקרטית שהחוק הזה מבטא, מעבר לשאלת הגזענות?
דב חנין: הפגיעה הקשה מתבטאת בכך שאנחנו נותנים לרוב בכנסת לפגוע במיעוט, ולסלק אותו מהכנסת.
דב חנין: היום זה ערבים, מחר אלה יהיו חברי כנסת אחרים.
דב חנין: ישנה דוגמה היסטורית – שלפני שאני אומר אותה, אני מבקש שלא יהיו פה קריאות ביניים וצעקות כשאני משמיע אותה, כי אני משמיע אותה בהקשר מאוד מאוד ענייני.
דב חנין: אורי אריאל: אז אולי תוותר על זה מראש?
דב חנין: לא, אני אשמיע אותה כי היא מאוד רלוונטית.
דב חנין: ישנה חברה ידועה מאוד בהיסטוריה, שבאיזשהו שלב בחייה החליטה – שלב מאוד קשה, היה אירוע מאוד קשה ומאוד מסעיר את דעת הציבור – החליטה לסלק מהפרלמנט שלה 95 חברי פרלמנט קומוניסטים.
דב חנין: סילקה אותם.
דב חנין: בהיעדר חברי הפרלמנט הקומוניסטים, המערכת הזאת יכלה להעביר חוק מאוד תמים ופשוט, שנקרא בשם חוק ההסמכה.
דב חנין: מכוחו של החוק הזה נוצרה הדיקטטורה הכי איומה של המאה ה-20.
דב חנין: אני מדבר על גרמניה הנאצית – ינואר 1933, סולקו חברי הפרלמנט הקומוניסטים, חברי הרייכסטאג הקומוניסטים, ברוב קולות.
דב חנין: הרוב החליט לסלק אותם, כי היתה שריפת הרייכסטאג, טענו שהם היו מעורבים בכך, סילקו אותם מהרייכסטאג.
דב חנין: בלי הקבוצה הזאת היו כאלה שיכלו להשיג רוב ולהעביר הסדרים דמוקרטיים לחלוטין.
אביגדור יצחקי: היית מת שאני אצביע נגד רע"מ-תע"ל בוועדת הבחירות כדי לסלק אותם.
אביגדור יצחקי: - - - זהבה גלאון: אבל זה מה שאתה עושה עכשיו.
אסתרינה טרטמן: זה לא נכון, זהבה - - - קריאות: - - -
זהבה גלאון: זה שוויוני?
אביגדור יצחקי: כל הקשר הזה לערבים זה בלבול מוח.
אביגדור יצחקי: אין מאחוריו כלום.
אביגדור יצחקי: היו"ר רוחמה אברהם: חבר הכנסת יצחקי, פעם ראשונה.
אביגדור יצחקי: אין פה אף אחד שעשה יותר ממני - - - זהבה גלאון: אתה לא יכול להחליף את הציבור.
אביגדור יצחקי: הציבור שלח אותי לכנסת - - -
אביגדור יצחקי: זה לא שייך לערבים.
אסתרינה טרטמן: - - - את מגילת העצמאות - - -
מוחמד ברכה: היא כבר החליטה שגם לדב חנין אין מקום בכנסת - - -
רוחמה אברהם-בלילא: חברים.
רוחמה אברהם-בלילא: חברת הכנסת אסתרינה טרטמן.
רוחמה אברהם-בלילא: חברי חברי הכנסת.
נסים זאב: אני מודיע שאני יוצא מפה עד שיהיה שקט.
נסים זאב: אני לא יכול לסבול את הרעש הזה.
נסים זאב: אורי אריאל: זאת חוצפה יוצאת דופן להשוות את הבית הזה לרייכסטאג.
נסים זאב: קריאות: - - -
רוחמה אברהם-בלילא: חברי חברי הכנסת, אני חוזרת ומבקשת לדון לגופו של עניין, ותפסיקו עם כל הוויכוחים המתלהמים האלה, באמת.
רוחמה אברהם-בלילא: זה באמת לא הגון ולא ראוי.
דב חנין: גברתי היושבת-ראש, אני אומר את הדברים מטעם אחד.
דב חנין: אם אנחנו מעבירים חוק כזה – אנחנו מאפשרים מניפולציות ללא גבול בהרכבה של הכנסת.
דב חנין: זה לא עניינם רק של חברי הכנסת הערבים.
דב חנין: זה עניינם של כל חברי הכנסת, מכל הסיעות, למנוע מצב שבו אחרי תוצאות הבחירות בכנסת מתאפשרת מניפולציה בהרכבה של הכנסת.
דב חנין: ולכן, אני אומר שראוי לחברי כנסת מכל סיעות הבית להתנגד להסדר כזה, שמאפשר להוציא מהבית הזה חברי כנסת, לאחר שהם נבחרו כדין.
רוחמה אברהם-בלילא: יושבת-ראש הכנסת מכבדת אותנו בנוכחותה בדיון הנוקב שמתקיים כאן כרגע, היא ביקשה את רשות הדיבור.
רוחמה אברהם-בלילא: אני אעביר לה את רשות הדיבור, ולאחר מכן נמשיך בדיון.
רוחמה אברהם-בלילא: אני אקפיד על שלוש דקות.
רוחמה אברהם-בלילא: יו"ר הכנסת דליה איציק: חברי חברי הכנסת, גברתי יושבת-ראש הוועדה, אני לא רציתי להידרש לחוק הזה, אבל אני רוצה לפנות לחברת הכנסת אסתרינה טרטמן, שהיא היוזמת של החוק.
רוחמה אברהם-בלילא: החוק הזה – כך אמרת לי בחדרי, אני משוכנעת שגם לזה התכוונת – איננו מכוון לא לחברי כנסת ערבים ולא לחברי כנסת יהודים, אלא לחברי כנסת ש-80 חברי כנסת חושבים שהם אינם ראויים.
רוחמה אברהם-בלילא: אני אינני חושבת שזה תפקידה של הכנסת.
רוחמה אברהם-בלילא: יש כאן גם עיוות רצון הבוחר.
רוחמה אברהם-בלילא: כשאת הולכת לבחור רשימה – את יודעת שאחרי דליה איציק מופיע יעקב מרגי, ואחרי יעקב מרגי מופיעה אסתרינה טרטמן.
רוחמה אברהם-בלילא: כך הולך הבוחר, הוא מסתכל על הרשימה.
רוחמה אברהם-בלילא: יש פה עיוות, יש לי גם הרגשה שהוא לא יעמוד בשום מבחן משפטי.
רוחמה אברהם-בלילא: זה בדיוק מסוג הדברים שאני מציעה, היות ואת דיברת אתי, ולי את אמרת – אני יכולה להעיד כאלף עדים, כששאלתי אותך – את אמרת לי שזה בשום אופן איננו מכוון לחברי כנסת ערבים.
רוחמה אברהם-בלילא: אני מאמינה לך, אבל אני אומרת לך שהחוק הזה – לא כי אני יודעת אבל אני יכולה להעריך – שהוא איננו חוקתי בעליל, ואני גם חושבת שהוא לא יעבור במבחן משפטי.
רוחמה אברהם-בלילא: אשר על כן, אני רוצה להציע משהו.
רוחמה אברהם-בלילא: היות וכוונתך היתה אחרת, וכוונתך שווה חשיבה, אני אפילו מעזה לומר – לא כי אמרת לי – אני מעזה לחשוב למה כוון החוק הזה.
רוחמה אברהם-בלילא: למצב קיצון – קיצון מאוד – שהיה פה בכנסת.
רוחמה אברהם-בלילא: אני רוצה להציע, חברת הכנסת אסתרינה טרטמן - זה גם מעורר יצרים, כפי שאת רואה, לא נכונים.
רוחמה אברהם-בלילא: אני אינני חושבת – ודאי לא ביום הזה – שנכון להעלות אותו; אני גם לא חושבת שבימים אחרים כדאי להעלות אותו, כפי שהוא.
רוחמה אברהם-בלילא: אשר על כן, אני רוצה להציע לך כך.
רוחמה אברהם-בלילא: אני רוצה להציע שתמשכי את הצעת החוק היום.
רוחמה אברהם-בלילא: בואו נלמד אותה.
רוחמה אברהם-בלילא: זאת איננה הצעת חוק פשוטה.
רוחמה אברהם-בלילא: אני 14 שנה בכנסת – אני אינני זוכרת הצעת חוק כזאת – היא מאוד מאוד מאוד מאוד מאוד, בעליל קיצונית.
רוחמה אברהם-בלילא: לכן, אני מציעה שהמציעים עצמם – זה לא נורא, לא קרה כלום, כולם פה; כל מי שמאוד תומך בחוק, יתמוך בו; כל מי שלא תומך בחוק, לא יתמוך – ואולי בכל זאת יהיה פה שיח ושיג, יהיה דיון ועיון וליבון של העניין, ואולי יהיה פה משהו שהוא יהיה קרוב יותר, ואולי יהיה משהו שאתם תאמרו: לא לזה התכוונו, ואנחנו מנסחים אותו אולי בכלל אחרת.
רוחמה אברהם-בלילא: אני רוצה לבקש ממך למשוך את הצעת החוק הזאת היום.
רוחמה אברהם-בלילא: גדעון סער: את הבקשה לפטור.
רוחמה אברהם-בלילא: יו"ר הכנסת דליה איציק: את הבקשה לפטור.
אסתרינה טרטמן: מהיום.
אסתרינה טרטמן: יו"ר הכנסת דליה איציק: מהיום.
אסתרינה טרטמן: תשקלי את זה.
אסתרינה טרטמן: אם את אומרת לנו שכן – אני מאוד אברך אותך על כך שאת שומעת לי, והבקשה יכולה לבוא גם בשבוע הבא.
אסתרינה טרטמן: האם זה לא מונע בעדי?
אסתרינה טרטמן: יו"ר הכנסת דליה איציק: לא, זה לא מונע בעדך.
אסתרינה טרטמן: התשובה היא לא.
אסתרינה טרטמן: זהבה גלאון: אני מציעה לך לאפסן אותה.
שלי יחימוביץ': לקרוע אותה לחתיכות קטנות קטנות.
שלי יחימוביץ': זהבה גלאון: בדיוק.
שלי יחימוביץ': זו היתה דרך מנומסת להציע לך לאפסן אותה, או כפי שאמרה חברת הכנסת יחימוביץ'.
שלי יחימוביץ': היו"ר רוחמה אברהם: חברת הכנסת טרטמן, בקצרה , אם יש טעם להמשיך בדיון הזה – כן או לא.
אסתרינה טרטמן: אני בכל מקרה חושבת שאת הדיון הזה צריך לסיים ולסכם אותו, אבל עניינית – אני הצטערתי מאוד לשמוע שאינטרסים פוליטיים, נוכחות המיקרופונים והמצלמות פה בחדר, הסיטה לגמרי את נושא הצעת החוק, כשלעצמה, כי כל אחד רצה להציג שהוא מאוד minded לציבור הבוחרים שלו – שבעובדה, זה אחוז קטן מאוד מציבור הבוחרים במדינת ישראל - - - היו"ר רוחמה אברהם: תתייחסי לבקשת היושבת-ראש בבקשה.
אסתרינה טרטמן: גם הצעת החוק עצמה – בדיוק כפי שאמרתי ליושבת-ראש הכנסת – חברים, מי שיש לו מה לומר על ההצעה במלים פשוטות - - - היו"ר רוחמה אברהם: לא, לא.
אסתרינה טרטמן: את לא מסבירה את הצעת החוק עכשיו מהתחלה.
אסתרינה טרטמן: אני לא מסבירה.
אסתרינה טרטמן: שלילת קיומה של מדינת ישראל - - - היו"ר רוחמה אברהם: לא, לא.
אסתרינה טרטמן: רגע.
אסתרינה טרטמן: היו"ר רוחמה אברהם: לא רגע.
אסתרינה טרטמן: אני שאלתי - - -
אסתרינה טרטמן: מותר לי להתבטא.
אסתרינה טרטמן: אני הצעתי את ההצעה.
אסתרינה טרטמן: היו"ר רוחמה אברהם: לא.
אסתרינה טרטמן: גברתי היושבת-ראש, אני מבקשת להשלים את המשפט שלי.
אסתרינה טרטמן: היו"ר רוחמה אברהם: חברת הכנסת טרטמן.
אסתרינה טרטמן: אני מבקשת להשלים את המשפט.
אסתרינה טרטמן: אני גם אתייחס לדברי היושבת-ראש, אני חברה בוועדה הזאת.
אסתרינה טרטמן: היו"ר רוחמה אברהם: מכיוון שהיינו באמצע הדיון ומכיוון שהיושבת-ראש נכנסה והציעה הצעת פשרה, אני מבקשת ממך להתייחס אך ורק להצעת הפשרה הזאת.
אסתרינה טרטמן: אני מכבדת את היושבת-ראש, אני מבקשת להשלים את המשפט שלי.
אסתרינה טרטמן: היו"ר רוחמה אברהם: חברת הכנסת טרטמן, עם כל הכבוד, אני מבקשת ממך להתייחס לבקשתה של היושבת-ראש ולא להסביר את הצעת החוק שוב מהתחלה, כי אם את מעוניינת לעשות את זה – אנחנו נעשה את זה בתום הדיון, כאשר ישנם עוד חברי כנסת שמעוניינים לומר דברים בעניין הזה.
אסתרינה טרטמן: בהתייחס לדבריה של היושבת-ראש, אי-הסכמה להצעת החוק הזאת זה אומר הסכמה ותמיכה בשלילת קיומה של מדינת ישראל כמדינה יהודית, ולא הסתה לגזענות.
אסתרינה טרטמן: זהבה גלאון: באמת.
אסתרינה טרטמן: ..
אסתרינה טרטמן: הדברים האלה פשוט לא נקראו כראוי.
אסתרינה טרטמן: כל מה שהצעת החוק שלנו אומרת – לתת תוקף למה שכתוב היום בחוק - - - זהבה גלאון: תוקף לגזענות.
נאדיה חילו: אבל אין תוקף מוסרי.
אסתרינה טרטמן: משום שאני מכבדת מאוד את יושבת-ראש הכנסת, אני אכבד את ההמלצה שלה.
אסתרינה טרטמן: אני מניחה שאני אעלה את הנושא הזה שוב.
אסתרינה טרטמן: אני יודעת שהנושא הזה יעלה על שולחן הכנסת.
אסתרינה טרטמן: אני רק מבקשת מחברי הכנסת, באמת – בהגינות, מכל סיעות הבית – חברים, בואו, תורידו קצת פרופיל.
אסתרינה טרטמן: פעם אחת בואו תמלאו את התפקיד שלנו – שלנו, כולל אני, כחברת כנסת – למלא באמת את התפקיד שלנו כשליחי העם.
אסתרינה טרטמן: תקראו את החוק.
אסתרינה טרטמן: אל תשתמשו בזה כשופר פוליטי.
אסתרינה טרטמן: זהבה גלאון: מה את עושה?
אסתרינה טרטמן: את עושה בזה שופר פוליטי.
אסתרינה טרטמן: חברת הכנסת גלאון, את עשית עבודה נהדרת, אבל ללמד אותי על הפנמה - יש לך עוד הרבה מה ללמוד, את עוד לא הפנמת שאת במדינת ישראל, שהריבון שלה הוא יהודי.
אסתרינה טרטמן: לא הפנמת את זה.
אסתרינה טרטמן: וזאת המדינה שלנו – מדינה יהודית - - - אחמד טיבי: אבל את אומרת שזה לא נגד ערבים, אז מה את אומרת את זה.
אסתרינה טרטמן: זה דבר והיפוכו.
אסתרינה טרטמן: קריאות: - - -
אסתרינה טרטמן: זה לא נגד ערבים - - -למיעוט, בתנאי שהוא יהיה נאמן למדינה הזאת.
אסתרינה טרטמן: קריאות:
אסתרינה טרטמן: - - - בתנאי שיהיה נאמן למדינה.
אסתרינה טרטמן: אף אחד סביב השולחן הזה לא יתמוך בחבר כנסת שיתמוך במאבק מזוין נגד המדינה הזאת.
אסתרינה טרטמן: אף אחד, כולל הערבים - -
רוחמה אברהם-בלילא: אז האם גברתי מושכת את הצעת החוק שלה?
אסתרינה טרטמן: - - אז בבקשה ממך.
אסתרינה טרטמן: אין פה עניין של ערבי או יהודי.
אסתרינה טרטמן: יש פה עניין עקרוני של נאמנות למדינה הזאת.
אחמד טיבי: אבל את כל הזמן אומרת - - - מה זה קשור?
אסתרינה טרטמן: אתה משייך את זה אליך.
אסתרינה טרטמן: גזענות יכולה להיות לכל הכיוונים.
אסתרינה טרטמן: תתייחסו לחוק כלשונו.
אסתרינה טרטמן: אל תעוותו את החוק לצורך האינטרסים הפוליטיים שלכם - - -
אחמד טיבי: יותר פשיסטי מאשר גזעני - - -
קריאות: - - - היו"ר רוחמה אברהם: חברת הכנסת אסתרינה טרטמן, האם את מושכת את הצעת החוק?
קריאות: נסים זאב: יש הצבעה, גברתי היושבת-ראש?
אסתרינה טרטמן: אני מושכת את הבקשה שלי לפטור מחובת הנחה, למרות שיש לי רוב סביב השולחן הזה.
אסתרינה טרטמן: היו"ר רוחמה אברהם: אני מודה לך.
אסתרינה טרטמן: גברתי היושבת-ראש, אני מחדדת - למרות שיש לי רוב סביב השולחן הזה, אני מכבדת את בקשתה של יושבת-ראש הכנסת.
אסתרינה טרטמן: היו"ר רוחמה אברהם: תודה רבה.
אסתרינה טרטמן: בקשת חה"כ אביגדור יצחקי להקדמת הדיון בהצעת חוק הכנסת (תיקון - נציב הדורות הבאים-ביטול), התשס"ז-2006 (פ/1629), לפני הקריאה הטרומית.
רוחמה אברהם-בלילא: שלום, אני פותחת את ישיבת הוועדה.
רוחמה אברהם-בלילא: בקשתו של חה"כ אביגדור יצחקי הוא לפטור מחובת הנחה את החוק של נציבות הדורות הבאים.
רוחמה אברהם-בלילא: אתה מתבקש להציג את עמדתך, סוגיית החוק ומדוע הוא נחוץ.
אביגדור יצחקי: אין ספק בלבם של כל חותמי ההצעה, שנושא של הדורות הבאים הוא עניינה של הכנסת.
אביגדור יצחקי: בכל פעם שבה מוגשת הצעת חוק או משונה חוק, או שמוגש תקציב, הם בוחנים זאת.
יעקב מרגי: אני רוצה להעלות הערה לסדר.
יעקב מרגי: יושבים פה הרבה חברי כנסת וגם עובדי הדורות הבאים, וזה לא יאה לתת לחברי הכנסת להתבטא לידם.
יעקב מרגי: צריך לתת להם להתבטא לפני הדיון, על מנת שיוכלו להתבטא הן לחיוב והן לשלילה.
יעקב מרגי: אני חושב שזה חשוב, וכדאי להתייחס.
רוחמה אברהם-בלילא: לאחר הצגת החוק, נפתח את הדיון והעובדים ייצאו.
אביגדור יצחקי: אני מוכרח לומר, כי מאז שאני נמצא בכנסת הזאת - ולא רק כחבר כנסת, אלא גם כמנכ"ל ראש הממשלה – נפגשתי עם השופט בדימוס, מר שוהם.
אביגדור יצחקי: לא הרבה נעזרתי בתוצרים שיצאו מאותה המחלקה שאותה הוא מייצג, אבל אין זה אומר שהעיקרון הוא לא נכון.
אביגדור יצחקי: העיקרון הוא נכון.
אביגדור יצחקי: זה נכון שאנחנו נביט על כל מה שאנחנו עושים בכיוון של הדורות הבאים.
אביגדור יצחקי: במהלך הדיונים, מצאתי בתקציב הכנסת לשנה הבאה כי המכלול הזה הוא רק 5,000,000 שקלים.
אביגדור יצחקי: אני חושב, שבשימוש שאנחנו עושים במכשיר הזה אל מול ההוצאה והתוצרים, היא לא מספיק יעילה.
אביגדור יצחקי: יושב פה מנכ"ל הכנסת, והוא יכול להגיד כמה זה עולה.
אביגדור יצחקי: לעצם העניין, אני לא בטוח ששופט בדימוס זאת הפונקציה שצריכה לייצג את הדורות הבאים.
אביגדור יצחקי: אנחנו רוצים לפתוח את זה לדיון, ותוך זמן קצר מאוד לבקש מיו"ר הכנסת להביא הצעה חלופית למצב הקיים, שבו הדברים אינם יעילים ולא מביאים לידי ביטוי את התפקיד האמיתי של הגוף הזה.
אביגדור יצחקי: אני לא בא להעביר פה ביקורת על אף אחד, לא על עובדי המחלקה ולא על ראש המחלקה.
אביגדור יצחקי: זאת שעת כושר, ובגלל זה הדחיפות.
אביגדור יצחקי: זה לא מצב שבו מדיחים או מפטרים מישהו.
אביגדור יצחקי: יש פה מצב, שבו הקדנציה נסתיימה ואנחנו אמורים לבחור נציב דורות חדש.
אביגדור יצחקי: אני אומר, כי לפני שבוחרים אחד חדש, צריך לשקול את הדברים בכובד ראש.
אביגדור יצחקי: ברגע שמינינו אדם חדש, באותו רגע הקדנציה שלו היא על פי החוק, וקשה לשנות אותה.
אביגדור יצחקי: לכן, אני קורא לדיון מחודש בנושא הזה, לבחינה מחודשת של העניין הזה, להבאת הצעה מהירה על מנת שתהיה פה נציבות יעילה ושכולנו נשמע את דברה ונתייחס אליה בזמן שאנחנו עושים את מלאכת החקיקה.
אביגדור יצחקי: אני חושב, שנכון יותר כרגע לבטל את החוק וליצור תוך זמן קצר מאוד חקיקה חדשה, שמייצרת דברים חדשים שהם הרבה יותר טובים.
אביגדור יצחקי: הדחיפות נובעת מההחלפה בין ממלא התפקיד הקודם לממלא התפקיד הבא.
אביגדור יצחקי: זאת הסיבה היחידה לדחיפות.
נסים זאב: אולי כדאי לתת לנציב הדורות הבאים להביע את עמדתו.
רוחמה אברהם-בלילא: לפני שאני אפתח את הדיון, הנציב יאמר את דברו.
רוחמה אברהם-בלילא: לאחר מכן עובדי הנציבות יעזבו את החדר, ואנחנו נפתח את הדיון.
שלמה שהם: אני חשבתי שזאת חובתי הציבורית לבוא ולהציג בפניכם את הנציבות ואת העבודה, למרות שאני אישית נמצא כרגע בחופשת פרישה.
שלמה שהם: נציב הדורות הבאים עומד על 2.300.000 מיליון.
שלמה שהם: מדובר בסך הכל ב-6 משרות, כולל משרת הנציב.
שלמה שהם: החוק איננו מחייב שופט בדימוס.
שלמה שהם: החוק מאפשר בחירה של כל אדם, שיש לו מומחיות באחד מהשטחים שבהם עוסקת הנציבות.
שלמה שהם: אני רוצה להסביר מה זאת נציבות.
שלמה שהם: את הדברים האלה אפשר גם לראות באתר הכנסת.
שלמה שהם: נציבות הדורות הבאים בישראל, זה אחד מהמוסדות המתקדמים בעולם.
שלמה שהם: בעולם כולו מתעסקים היום בפיתוח בר קיימא.
שלמה שהם: יש היום פרלמנטים אחרים בעולם שיש להם מוסדות כאלה גם כן, חלקם נמצאים בתוך הפרלמנט, חלקם בתוך הממשלה וחלקם מחוץ לפרלמנט.
שלמה שהם: המוסד הזה עוסק בשאלה אחת – שלצערנו, אנחנו לא תמיד עוסקים בה – והיא השאלה של תכנון העתיד.
שלמה שהם: הוא צריך להבטיח שהחקיקה בישראל תיקח בחשבון את העתיד.
שלמה שהם: אני מודה, כי יש מקרים בהם לא הצלחנו להביא ולהטמיע את הדברים האלה בתוך מחשבתם ולבם של חברי הכנסת.
שלמה שהם: עם זאת, אם מישהו מכם יעשה איזה מאמץ ויסתכל באתר הכנסת או ברשימה ארוכה מאוד של חוקים שבהם התערבנו, הוא יראה שיש חוקים רבים בהם התערבנו, חוות דעת רבות מאוד שנכתבו.
שלמה שהם: בדיעבד, אפשר לומר, שאם היו שומעים לנו בחלק מהמקרים, היו נמנעות תקלות גדולות בשנים האחרונות.
שלמה שהם: כמו כן, יש חלק מהדברים בהם כן שמעו לנו וכן הצלחנו למנוע תקלות.
שלמה שהם: יושב אביגדור יצחקי, שהוא איש מכובד עלי מאוד, והוא זוכר את נושא הרכבת.
שלמה שהם: אנחנו הצלחנו לדאוג שנכסי רכבת ישראל ישמשו לפיתוחה, במלחמה מאוד גדולה של 45 מיליארד שקל.
שלמה שהם: הדברים האלה היו והם כתובים בפרוטוקולים של ועדות הכנסת.
שלמה שהם: זה נכון שלא פעם היו לנו עמדות לא קלות.
שלמה שהם: היו לנו עמדות לא קלות, ולא פעם הן לא עמדו בקנה אחד עם יו"ר קואליציה, במיוחד בנושא של תקציב המדינה, בדרישה שלנו לתקציב רב שנתי, בדרישה שלנו לחשוב על העתיד כאשר מביאים את חוק ההסדרים.
שלמה שהם: היו לנו עמדות שלא תמיד עלו בקנה אחד עם חברים בכנסת.
שלמה שהם: אני רוצה לסיים ולומר, כי אין לי ספק כי רובו הגדול של הציבור מבין את העניין הזה.
שלמה שהם: אנחנו קיבלנו הרבה מאוד תמיכה מהארגונים החברתיים, מהארגונים הסביבתיים.
נסים זאב: האם אתה מוכן להסביר לי את הסתירה בין 5,000,0000 שקלים ל-2,300,000?
רוחמה אברהם-בלילא: נמצאים פה גורמים מקצועיים של הכנסת, ואתה יכול לשאול אותם.
שלמה שהם: הדברים האלה מאוד ברורים.
שלמה שהם: מדובר ביחידה קטנה מאוד, שעבדה באופן אינטנסיבי.
שלמה שהם: המזל שלנו היה, שחלק גדול מהתמיכה היתה מהאקדמיה.
שלמה שהם: לאנשי האקדמיה היתה דעה, ואנחנו היינו צינור להביא את זה לכנסת.
שלמה שהם: היתה השפעה גדולה מאוד הן בנושא הסביבתי, הן בנושא החברתי והן בנושא הכלכלי.
שלמה שהם: זה גוף חדש שבנינו אותו יש מאין עם קונספט שהיום בכל העולם מסתכלים עליו.
שלמה שהם: אני מצטער מאוד שדווקא בבית שלנו, במקום בו הייתי צריך לקבל את התמיכה הגדולה ביותר, אנשים חושבים אחרת.
שלמה שהם: נאמר על ידי יו"ר הכנסת, כי אף אחד לא חושב שזה לא נכון, אלא שבדרך אחרת יעשו יותר.
שלמה שהם: רבותיי, לא יעשו יותר.
שלמה שהם: זה לא יכול להיות בלשכה המשפטית, כי מדובר בהבאת עמדה.
שלמה שהם: יועץ משפטי בפועל לא יכול להביע עמדה מהותית או תוכנית לגבי הצעת חוק מסוימת.
שלמה שהם: זה לא יכול להיות ב-מ.מ.מ, משום שלהם אסור להביע עמדה.
שלמה שהם: זה חייב להיות גוף עצמאי, ייחודי, שיש לו את היכולת להביע עמדה.
שלמה שהם: שלמה שהם עכשיו הולך.
שלמה שהם: מי שחושב שהוא אולי עשה דברים פחות טובים, אפשר לבחור נציב חדש.
שלמה שהם: אפשר לומר שמשכורתו תהיה נמוכה יותר - כי העלו גם את הנושא של המשכורת - והוא יעשה את הדבר הזה.
שלמה שהם: הדבר הזה הוא חיוני למדינת ישראל.
רוחמה אברהם-בלילא: אני מבקשת מהנוכחים שקשורים לנציבות לצאת.
שלמה שהם: האם את מבקשת שגם אני אצא?
זהבה גלאון: גברתי, באים לפה לוביסטים שמייצגים פה אינטרסים של כל מיני גופים וחברות כלכליות, ומשתתפים בדיוני הוועדה הזאת בפיצול או באיחוד.
זהבה גלאון: האם אנשים שזה נוגע להם צריכים לצאת?
זהבה גלאון: פעם ראשונה שאני רואה דבר כזה.
זהבה גלאון: שלמה שהם צריך לצאת מהדיון?
זהבה גלאון: זה נורא.
זהבה גלאון: אני ממש לא מבינה את זה.
רוחמה אברהם-בלילא: היתה פה בקשה של חה"כ מרגי.
אורי אריאל: מרגי, תוריד את הבקשה לגבי שלמה.
יעקב מרגי: אני הצעתי את זה, כדי שכל אחד ידבר באופן חופשי, כי מדובר בגופה של הנציבות.
נסים זאב: אני מבקש, שגם הבחירה לנשיא המדינה תהיה חשאית כמו פה.
רוחמה אברהם-בלילא: חה"כ דוד אזולאי, בבקשה.
דוד אזולאי: גברתי היושבת ראש, אני רוצה קודם להביא הצעה לסדר.
דוד אזולאי: אני חושב, שאנחנו מקיימים כאן דיון על פטור מחובת הנחה.
דוד אזולאי: לא צריך לדבר על תוכן החוק או מהות החוק, אלה על הסיבות לפטור מחובת הנחה.
דוד אזולאי: עמדו בפנינו כרגע שתי הצעות חוק.
דוד אזולאי: הצעה אחת, שבה דנו בישיבה הקודמת – וגם שם ביקשתי את רשות הדיבור, אבל מסיבות מצודקות לא קיבלתי את רשות הדיבור, ואני מבין את זה.
דוד אזולאי: אם אני לוקח את המקרה הקודם, שקיימנו עליו דיון, אני רואה שכולם נכנסו לגופו של החוק.
דוד אזולאי: אני חושב, שזה לא כל כך מקובל.
דוד אזולאי: אנחנו צריכים לחשוב, מה הסיבה למתן פטור מחובת הנחה.
דוד אזולאי: אם יש סיבה, צריך לתת אותו.
דוד אזולאי: אם אין סיבה, לא צריך לתת.
דוד אזולאי: בשביל זה יש את מליאת הכנסת ואת ועדות הכנסת.
דוד אזולאי: שם ידונו בתוכן החוק.
דוד אזולאי: בניגוד לחוק הקודם, החוק הזה כן צריך לקבל פטור מחובת הנחה, וזאת מהסיבה שהעלה אביגדור יצחקי.
דוד אזולאי: מדובר פה בעלויות תקציביות.
דוד אזולאי: מדובר פה על קדנציה חדשה.
דוד אזולאי: בעניין הזה אני תומך בפטור מחובת הנחה.
דוד אזולאי: אני חבר כנסת כבר 10 שנים, וכמעט ולא נעזרתי, למרות היותי יו"ר ועדת הפנים, בנציבות הדורות הבאים.
זהבה גלאון: ב-מ.מ.מ השתמשת?
דוד אזולאי: הרבה.
דוד אזולאי: יחד עם זה, אני לא מקל ראש בכך ומן הראוי שיימצא במסגרות המערכות הקיימות בכנסת תחליף לעניין הזה.
רוחמה אברהם-בלילא: חברת הכנסת שלי יחימוביץ, בבקשה.
שלי יחימוביץ': בכל פעם שמתנהל דיון על איזשהו חוק, באים ומספרים לי שצריך לבטל מוסד מסוים או להעביר אותו למקום אחר, כיוון שהוא מתנהל בחוסר יעילות, או כיוון שהוא מושחת, או מכל מיני סיבות כאלה ואחרות.
שלי יחימוביץ': היה לנו את אותו עניין לגבי סעיף בחוק ההסדרים על העברת נכסי הביטוח הלאומי לידי החשב הכללי באוצר.
רוחמה אברהם-בלילא: אני רוצה להזכיר, כי על פי התקנון אנחנו נתכנסנו כאן כדי לדון אם לתת פטור מחובת הנחה להצעה הזאת.
רוחמה אברהם-בלילא: אנחנו לא נכנסים למהות החוק.
שלי יחימוביץ': אני מקבלת את דבריך.
שלי יחימוביץ': ההנמקה שנשמעה פה ונאמרה בחלל החדר, היא שהגוף הזה, לכאורה, לא מתפקד כמו שצריך.
שלי יחימוביץ': אני הייתי רוצה, להוריד את הטיעון הזה מסדר היום בכלל ולא להיכנס בכלל לדיון, אם הגוף הזה מתפקד בסדר או לא, אלא לחזור לנקודה שבשלה הוא בכלל הוקם.
שלי יחימוביץ': הבקשה לפטור מחובת הנחה, בסתירה מוחלטת, מדגישה את הצורך במוסד הזה.
שלי יחימוביץ': אביגדור יצחקי, תראה את החופזה שבה אתה מבקש שנבטל חוק שנחקק בעמל רב, אחרי מחשבה.
רוחמה אברהם-בלילא: אנחנו לא נכנסים פה למהות החוק.
רוחמה אברהם-בלילא: אנחנו מדברים פה על פטור טכני לחלוטין.
זהבה גלאון: כאשר היה מדובר על מדינה יהודית ודמוקרטית של אסתרינה טרטמן, מה זה דיברו למהות החוק.
רוחמה אברהם-בלילא: גברתי לא יכולה לטעון שגם אז היא לא דיברה על מהות החוק.
זהבה גלאון: אין לי שום טענה אלייך.
רוחמה אברהם-בלילא: אני מנסה ברמה הטכנית לנהל את הוועדה הזאת, ואת מקשה עלי מאוד.
זהבה גלאון: אני לא רוצה להקשות עלייך, תאמיני לי.
שלי יחימוביץ': אני מבקשת להשיב לי את זכות הדיבור.
שלי יחימוביץ': אני אגיד משפט אחד מהותי.
שלי יחימוביץ': דווקא כיוון שאנחנו מקבלים חוקים באמצעות חוק ההסדרים בחופזה כזאת, דווקא בגלל שאחד החולאים שלנו הוא חוסר הסתכלות קדימה ואי התייחסות לדורות הבאים ולמשעות החוקים שאנחנו מחוקקים, יש חשיבות עצומה לנציבות הדורות הבאים, לפחות בהיבט העקרוני.
שלי יחימוביץ': יש לי עוד הנמקות רבות, אבל אני לא אכנס אליהן.
שלי יחימוביץ': ההליך היום הוא מאוד לא תקין בעיני.
שלי יחימוביץ': בסופו של דבר, אנחנו עוברים על חוק נציבות הדורות הבאים, כיוון שלא יאוחר מתאריך 28 באוקטובר היה צריך כבר למנות נציב חדש.
שלי יחימוביץ': בפועל, החוק לא מקוים.
שלי יחימוביץ': את גברתי, יו"ר הוועדה, אמורה לכנס את הוועדה.
שלי יחימוביץ': בוועדה הזאת אמורים להיות שותפים יו"ר הוועדה לענייני ביקורת המדינה, יו"ר ועדת המדע והטכנולוגיה.
שלי יחימוביץ': שלושת
שלי יחימוביץ': כם הייתם אמורים כבר לשבת לפני כמה חודשים, לבחון מועמדים ולהמליץ עליהם.
שלי יחימוביץ': היום היה אמור להיות כבר נציב מכהן.
שלי יחימוביץ': בעצם, לא קיימתם את לשון החוק.
רוחמה אברהם-בלילא: חה"כ שלי יחימוביץ, אני חושבת שאת טועה ברמה העקרונית, בהצגת העובדות.
רוחמה אברהם-בלילא: הסמכות למינוי ועדה ציבורית נתונה בידי יו"ר הכנסת.
רוחמה אברהם-בלילא: אני לא יכולה לכנס ועדה אם אין לי המלצה כזאת או אחרת.
רוחמה אברהם-בלילא: מכיוון שיו"ר הכנסת סברה שצריך לעשות פה רה-ארגון כזה או אחר, אני לא יכולתי לכנס ועדה כזאת.
רוחמה אברהם-בלילא: מכוח התקנון, אין לי שום סמכות לעשות את זה.
שלי יחימוביץ': אני מקבלת את התיקון הזה, ואני מעבירה את הדברים ליו"ר הכנסת.
שלי יחימוביץ': מאחורינו מושב שלם, בו אפשר היה לדון את כל הדיון הנכבד הזה.
שלי יחימוביץ': גם אני, שאני בעד נציבות הדורות הבאים, מודה שצריך לקיים דיון מחודש לגבי אופן תפקודו של הגוף הזה.
שלי יחימוביץ': בעיני, מקור הרעה הוא חוסר הסמכות המוחלט של הגוף הזה ולא עודף השקעת משאבים.
שלי יחימוביץ': אכן הם יושבים ואכן להם משמעות, כי אנחנו לא אמורים בכלל להתייחס אליהם.
שלי יחימוביץ': אין שום דבר שמעגן את העבודה שלהם בחקיקה שלנו באופן מובנה.
שלי יחימוביץ': זאת לדעתי הביקורת, ואכן היה ראוי לשבת, לקיים ועדה שתדבר על תפקוד הגוף הזה ולהגיע למסקנות.
שלי יחימוביץ': חבר הכנסת יצחקי, זה לא מה שאתה מציע.
שלי יחימוביץ': אתה מציע, לבטל את החוק לאלתר, שעה שבעצם היה כבר אמרו להיות נציב מכהן, בשעה שאנחנו מפרים את החוק.
אביגדור יצחקי: אבל אז 5 שנים לא נוכל לעשות דיון.